Melanie Chisholm

**Melanie Jayne Chisholm** (født 1974), kjent som **Melanie C** eller **Mel C**, er en britisk sanger, låtskriver, gründer, skuespillerinne og tv-personlighet. Hun er en av de fem medlemmene av Spice Girls, der hun fikk navnet Sporty Spice, og sammen solgte de over 100 millioner album verden over. Chisholm begynte sin solokarriere i slutten av 1998 ved å synge med kanadiske rockesangeren Bryan Adams på hiten «When You're Gone». Hennes solo-debutalbum Northern Star ble utgitt i 1999, nådde nummer 1 i Sverige og nummer 4 på UK Albums Chart. Den solgte 1 million eksemplarer i Storbritannia, og rundt 5 millioner eksemplarer verden. Den er det best solgte soloalbumet til et Spice Girls-medlem. Den produserte fire topp 5 og en topp 20 singel, hvorav to nådde nummer 1 i Storbritannia.

Chisholms andre album, *Reason*, ble utgitt i mars 2003 og solgte mer enn 500 000 eksemplarer. Albumet nådde nummer 5 i Storbritannia. Den fikk en topp ti, en topp tjue og en dobbel-single topp 30. I 2004 avsluttet Chisholm kontrakten med Virgin, og grunnla sitt eget plateselskap, Red Girl Records.

*Beautiful Intentions*, hennes tredje album, ble utgitt i april 2005. Det nådde nummer 24 i Storbritannia, nummer 15 i Tyskland og tilbrakte 9 uker på nummer 1 i Portugal. Den solgte over 1,5 millioner eksemplarer verden over, og produserte tre singler, hvor en ble nummer 10 i Storbritannia. Hadde også en nummer 1-hit i Tyskland.

Hennes fjerde studioalbum, *This Time*, ble utgitt i april 2007 og ble nummer 57 på UK Albums Chart. Sommeren 2007 ble Chisholm gjenforenet med Spice Girls for å lage et hitsalbum, støttet av en verdensturné.

Hun utgav sitt femte soloalbum, *The Sea*, den 2. september 2011. Hennes sjette studioalbum Stages ble utgitt 10. september 2012, mens hennes syvende album, Version of Me, ble utgitt 21. oktober 2016.

## Privatliv
Chisholms yngre halvbror, Paul O'Neill, er racerbilsjåfør.

Chisholm har vært åpen om sine problemer med depresjon og spiseforstyrrelse.

Hun var i et forhold med eiendomsutvikler Thomas Starr som hun møtte i 2002 under en ferie på Barbados. De ble separert i juli 2012.

Den 22. februar 2009 fødte Chisholm ei jente på Portland Hospital i London. Babyen veide 3,7 kg (8 lbs 3oz) og fikk navnet Scarlet Starr.

### Tatoveringer
Chisholm er kjent for sine tatoveringer, til sammen har hun 11 stykker. Den siste laget i 2007.

## Tidlige år
Hun vokste opp i Widnes i Cheshire. Før hun ble med i Spice Girls studerte Chisholm dans, sang, drama og musikalteater på Doreen Bird College of Performing Arts i Sidcup i Kent. Mens hun gikk på college svarte hun på en annonse fra Chris og Bob Herbert i avisen The Stage, der de søkte etter artister til jentegruppen «Touch» som senere skulle skifte navn til Spice Girls. Hun forlot college etter å ha fullført nesten tre år.

## Musikkarriere (1994-)

### Spice Girls (1994–2001, 2007–2008)
Chisholm utgjorde Spice Girls sammen med Melanie Brown, Geri Halliwell, Emma Bunton og Victoria Beckham, og gruppens karriere tok av i 1996 med lanseringen av singelen «Wannabe».

Gruppens storhetstid var siste halvdel av 1990-årene, med over 40 millioner solgte album i løpet av to år, samt store konserter, medieoppslag og skandaler. Chisholms kallenavn i gruppen var *Sporty Spice*, og hun ble vanligvis sett på som den med størst musikalsk talent av de fem jentene.

### Virgin Records (1998–2003)

#### ''Northern Star'' (2000)
Solokarrieren startet i 1998 med duetten «When You're Gone» sammen med den kanadiske rockeartisten Bryan Adams. Deretter kom det kritikerroste albumet *Northern Star* i 1999, med suksess-singler som «Northern Star», «I Turn to You» og «Never Be the Same Again». Albumet har solgt 3 millioner eksemplarer verden over. Albumet er det mest suksessfulle i Norge per 2010 og har solgt til platina. Northern Star lå 31 uker på VG-lista topp 40 med 3.-plass som beste plassering.

#### ''Reason'' (2003)

Chisholms andre album, *Reason* ble utgitt i februar 2003. Det ble ikke særlig godt mottatt av kritikerne, og klatret heller ikke høyt på hitlistene som følge av et heller dårlig salg.

### Red Girl Records (2004-nå)

#### ''Beautiful Intentions'' (2005)
I 2004 startet hun sitt eget plateselskap, Red Girl Records, og i april 2005 ble hennes tredje album gitt ut under tittelen *Beautiful Intentions*. Albumet fikk jevnt over god mottakelse, og den første singelen, «Next Best Superstar», har gjort det bra i Storbritannia. Andre singelen fra plata var «Better Alone», en ballade hun skrev sammen med Peter Vetesee. Singelen kunne kjøpes fra Chisholms egen hjemmeside. Den var også utgitt som nedlastning på ITunes. Den 3. singelen fra *Beautiful Intentions* var «First Day Of My Life» som ble en stor hit over hele Europa. Singelen har solgt over 400&nbsp;000 kopier i Tyskland. I Norge klatret singelen kun opp til 14.-plass på VG-lista topp 20. Singelen er den mest solgte singelen på ITunes i Tyskland. Etter suksessen med singelen, valgte Chisholm å gi ut *Beautiful Intentions* på nytt, med singelen «First Day Of My Life» som tidligere ikke var en del av albumet.

I 2006 fikk Chisholm drømmen sin om å gi ut en konsert-DVD oppfylt. Hun ga ut *Melanie C Live Hits* som er spilt inn under en utsolgt konsert i England, med 5&nbsp;000 tilskuere. Her framfører hun noen av sine største hits.

#### ''This Time'' (2007)
Albumet *This Time*, som er Chisholms fjerde soloalbum, ble utgitt i 2007. Per 2009 er dette det albumet fra Melaine C som har hatt minst suksess, både kritikermessig og i forhold til platesalg. Chisholm jobbet hardt, men forgjeves for å promotere albumet, som solgte i kun 300&nbsp;000 eksemplarer verden over og fikk lite oppmerksomhet i media (mye grunnet Spice Girls Reunion Tour, som var i gang under albumpromoteringen). Hverken albumet eller noen av singelene greide å komme inn på VG-lista.

I 2007 framførte hun singelen «I Want Candy» og «When Your Gone» (sammen med Kurt Nilsen) på VG-lista Topp 20.

Sommeren 2008 ga Chisholm ut *This Time* i Canada, hun ga ut singelene «Carolyna» og «Understand». «Understand» var spesielt utgitt for hennes canadiske fans, en video ble også spilt inn. I 2009 ble This Time utgitt i Brasil.

#### The Sea (2011)
Album nummer 5, The Sea ble utgitt 2. september over hele verden. Albumet fikk navnet The Sea fordi det er en blanding av pop, rock, dance og ballader blandet inn i en stor «sjø».

Første singelen, «Rock Me», ble utgitt i Tyskland, Østerrike og Sveits i juni 2011. Singelen ble også valgt som den offisielle sangen i VM i fotball for kvinner i 2011.

Den andre singelen, «Think About It», ble utgitt samtidig med det nye albumet.

## Skuespillerkarriere
I 1998 spilte Chisholm rollen som seg selv i filmen *[[Spiceworld - The Movie]]*. Hun og de andre fire Spice Girls-jentene ble nominert til, og vant en Golden Raspberry Awards for verste skuespillere i en film.

Melanie C spilte Mrs Johnston i *Blood Brothers* på West End-scenen i London fra 2009 til 2010. Hun ble nominert som beste skuespiller av «Oliver Awards».

## Diskografi

### Album
* 1999: *[[Northern Star]]*
* 2003: *[[Reason (Melanie C-album)|Reason]]*
* 2005: *[[Beautiful Intentions]]*
* 2007: *[[This Time]]*
* 2011: *The Sea*

### Singler
* 1998: «When You're Gone» (duett med Bryan Adams)
* 1999: «Goin' Down»
* 1999: «Northern Star»
* 2000: «Never Be the Same Again» (med Lisa «Left Eye» Lopes)
* 2000: «I Turn to You»
* 2000: «If That Were Me»
* 2003: «Here It Comes Again»
* 2003: «On the Horizon»
* 2003: «Let's Love» (bare i Japan)
* 2003: «Melt» / «Yeh Yeh Yeh»
* 2005: «Next Best Superstar»
* 2005: «Better Alone»
* 2005: «First Day Of My Life»
* 2007: «The Moment You Believe»
* 2007: «I Want Candy»
* 2007: «Carolyna»
* 2007: «This Time»
* 2008: «Understand» (bare i Canada)
* 2011: «Rock Me»
* 2011: «Think About It»

### DVD
* 2006: *Melanie C: Live Hits*
* 2009: *Melanie C: Live At The Hard Rock Cafe*

## Turnéer
* 1999 – From Liverpool to Leicester Square
* 2000 – Northern Star UK Tour
* 2001 – Northern Star World Tour
* 2003 – Reason UK & Ireland Tour
* 2004 – The Barfly Mini-Tour
* 2005 – Beautiful Intentions European Tour
* 2005 – Beautiful Intentions German Tour
* 2008 – This Time Canadian Tour

## Referanser


## Eksterne lenker
* 
* 
* 
* 
* Engelske Fanside Melanie-C.net.ms
* Engelsk fanside: Portal Melanie C
* MelanieC.de.ms